ועדת החינוך, התרבות והספורט, כנסת 25, פרוטוקול מספר 20, 2023-02-27 00:00

יוסף טייב: בוקר טוב

יוסף טייב:  אני מתכבד לפתוח את ועדת החינוך, התרבות והספורט בנושא אילת כעיר ספורט בינלאומית, לציון יום שחרור אילת בכנסת

יוסף טייב:  יחד עם זאת, ישנם נושאים נוספים: אקדמיה ותרבות

יוסף טייב:  כפי שהבטחתי לראש העיר, מר לנקרי, הוועדה תתכנס בזמן הקרוב כדי לדון סביב הנושאים החשובים האלה

יוסף טייב:      כעולה וכיהודי התפוצות, אילת זו העיר השנייה שלי

יוסף טייב:  כשאתה מגיע מצרפת, יש שני מקומות בהם אתה נוחת: אשדוד או אילת

יוסף טייב:  אנחנו היינו אשדודיים, אבל גם אנחנו בהמשך הגענו לעיר אילת

יוסף טייב:  אילת היא העיר התיירותית ביותר במדינה, אבל היא מעבר לכך: יש שם תושבים שצריכים לקבל את הנושא החינוכי ואת האקדמיה, ולצרוך תרבות

יוסף טייב:  אילת צריכה להיות ספינת הדגל בנושא הספורט, ולשם כך אנחנו מתכנסים

יוסף טייב:  ברשותכם, אני אתן את זכות הדיבור לראש העיר אילת

יוסף טייב:  מר לנקרי, בבקשה

אליהו לנקין: תודה רבה, אדוני היו"ר

אליהו לנקין:  תודה לך על כינוס הוועדה הזו, במיוחד ביום שחרורה של אילת

אליהו לנקין:  אילת חוגגת 74 שנים; היא צעירה מהמדינה בשנה

אליהו לנקין:  ב-ט' באדר ייערך גם הטקס הממלכתי באום רשרש

אליהו לנקין:  זוהי זכות גדולה להיות כאן ולקבל הזדמנות להציג את הנעשה בעיר, את הפוטנציאל האדיר ואת האתגרים; יש לאילת אתגרים לא פשוטים שהיא צריכה להתמודד איתם

אליהו לנקין:       אני רוצה לנצל את ההזדמנות כדי להגיד תודה לחבר הכנסת שלום דנינו, שיזם ומנהל את האירוע של יום אילת בכנסת

אליהו לנקין:  נמצאים איתי סגני ראש העיר, חברי מועצה, מנכ"ל העירייה ומי שמנהל את הספורט אצלנו

אליהו לנקין:       אני ביקשתי לשים שלושה נושאים לסדר היום של ועדת החינוך, התרבות והספורט

אליהו לנקין:  אני מבין שלאור אי הבנה וחוסר תיאום, הנושא שעולה היום הוא רק הנושא הזה, אבל כמו שהבטחת לי, הנושאים הבאים יעלו בישיבות הבאות

אליהו לנקין:  תודה על כך

אליהו לנקין:      אילת היא עיר התיירות המובילה בישראל

אליהו לנקין:  השנתיים האחרונות פיצו, במידה מסוימת, על תקופת הקורונה, שאיימה למוטט את העיר: היינו ב-75% אבטלה ועם מאות עסקים שקרסו בפועל

אליהו לנקין:  אלמלא הסתיימה הקורונה והמדינה התאוששה – אני לא יודע איפה הייתה אילת

אליהו לנקין:  ברוך השם, הקב"ה הציל אותנו, ובשנתיים האחרונות אילת ממצבת את עצמה שוב כעיר תיירות מובילה; גם כעיר תיירות בינלאומית

אליהו לנקין:  אנחנו מחזקים ומכוונים את המוצר התיירותי כל הזמן, ואילת נמצאת בתנופת פיתוח טובה: 1,200 חדרי מלון שקמים עכשיו; 750 חדרי מלון חדשים ששווקו רק לאחרונה; ו- 2,200 חדרי מלון חדשים שישווקו סביב הלגונה המזרחית, שכבר נעשות שם עבודות פיתוח

אליהו לנקין:  יש אטרקציות חדשות שנכנסות: פארק מים גדול, פארק סקי בכבלים, ג'אמבו עם מלא אטרקציות, ופארק הטרמינל בשדה התעופה הישן, שהופך לפארק אטרקציות גדול; פארק ירוק, שיהיה כיף לכל משפחות ישראל לבוא ולטייל בו, וכמובן שגם לתיירים מחו"ל

אליהו לנקין:      אילת מתקדמת ומתפתחת כעיר תיירות

אליהו לנקין:  אילת היא לא רק עיר תיירות - - -     

יוסף טייב: היא גם הפכה להיות עיר התורה, כמה בתי כנסת, ישיבות - - -     

אליהו לנקין: אני מסכים לגמרי

אליהו לנקין:  בפועל, ברוך השם, הדת באילת הולכת ומתקדמת

אליהו לנקין:  יש הרבה בתי כנסת וכל מה שהדתיים בעיר צריכים

יוסף טייב: דוגמה לכך שאנחנו חיים יחד

יוסף טייב:  << יור >> אללנ     

אליהו לנקין: לחלוטין

אליהו לנקין:  אני עצמי בוגר החינוך הממלכתי-דתי באילת, בבית הספר "ימין הרצוג", על שם סבו של נשיא המדינה, ואני גאה על כך

אליהו לנקין:  העיר הולכת לכיוונים טובים גם בהקשר הזה

אליהו לנקין:       יש לאילת אתגרים לא פשוטים: גיוון מקורות התעסוקה, נושא השירותים הרפואיים וכמובן אתגרי התחבורה השונים, שהפכו להיות אתגר גדול עוד יותר אחרי סגירת שדה דב

סימון דוידסון: העיר היחידה במדינת ישראל שיכולה לארח אירועים בינלאומיים גדולים בהיקפם היא אילת

סימון דוידסון:  אני, כיו"ר איגוד השחייה, ניהלתי שם הרבה אירועים מאוד גדולים

סימון דוידסון:  כשמנהלים אירוע של אלפי ספורטאים, המקום היחידי שיכול לאכלס אותם זו העיר אילת

סימון דוידסון:  האירועים שמגיעים לארץ הם אליפויות עולם, אליפויות אירופה וכנסים ענקיים

סימון דוידסון:  הם בסוף השיווק הכי טוב למדינת ישראל: אותם אלפים מגיעים לפה עם הפלאפון שלהם, ומעבירים לכל העולם, בטיק טוק ובאינסטגרם, דברים שלעולם לא יגיעו לחברים שלהם במדינות שלהם

סימון דוידסון:  ים כמו שיש באילת למשחי ים פתוחים, ומתקנים אחרים שבעתיד ייבנו – אין באף מקום בארץ

סימון דוידסון:  לכן, החשיבות של אילת כעיר ספורט היא דרמטית למדינת ישראל: בשיווק של מדינת ישראל ושל התיירות שלה, לפני הנושא של הספורט

סימון דוידסון:       אני אחד האוהדים הגדולים ביותר של העיר הזו, בעקבות דברים שעשיתי בעבר

סימון דוידסון:  אני מבין שלמדינה יש חשיבות מאוד גדולה לסיים את הפרויקט האדיר שמוקם באילת

אליהו לנקין: בעשר השנים האחרונות, אילת הפכה לעיר ספורט בינלאומית בפועל

אליהו לנקין:  כמו שאמר חבר הכנסת דוידסון, אילת מארחת אליפויות עולם, אליפויות אירופה, טורנירים, תחרויות ומחנות אימונים מכל העולם, וכמובן הרבה מהארץ

אליהו לנקין:  באמצעות הספורט, פנינו עכשיו גם לחיזוק מעמדה של אילת כעיר תיירות בינלאומית עם תיירות נכנסת, יחד עם כנסים ועם תיירות נופש, שכולם מכירים

אליהו לנקין:  שתי הנישות המקצועיות ששמנו כדי למשוך תיירות מחוץ לארץ הן ספורט, וגם כנסים וקונגרסים

אליהו לנקין:  זה עובד, אבל זה יכול לעבוד טוב פי עשרה: כאשר נשלים את המתקנים שאילת מקימה, וכאשר יעודדו עידוד אמיתי את האליפויות האלה להגיע לארץ

אליהו לנקין:  כמו שאמר היו"ר, זה טוב למדינת ישראל, בגלל שזה מכניס תיירים לארץ וגם כי זה ממצב את מדינת ישראל כמדינת ספורט, וכמובן שזה מצוין לעיר אילת ולחיזוקה כעיר תיירות וספורט בינלאומית

אליהו לנקין:      לפני בערך עשר שנים עשינו מהלך שעבר באמצעות החלטת ממשלה, שהיו לו שני אפיקים: האחד הוא הקמת מתקנים, והשני הוא קיום אירועי ספורט בינלאומיים

אליהו לנקין:  הממשלה תמכה בשני המהלכים האלה באמצעות אותה החלטת ממשלה, אך היא הסתיימה מזמן

אליהו לנקין:  היום אנחנו נמצאים עם קריית ספורט שנמצאת באמצע הבנייה שלה; יפיפייה, עם פוטנציאל אדיר

אליהו לנקין:  אנחנו עוד לא פתחנו אותה וכבר התחילו להגיע מחנות אימונים

אליהו לנקין:  כלומר, יש כאן ביקוש מאוד גדול, שמוכיח שההשקעה הזו היא השקעה מאוד כדאית, לעיר אילת ולמדינת ישראל, ולכן צריך להמשיך ולהשקיע בזה

אליהו לנקין:      מה שנדרש היום הוא להביא לכך שעל בסיס אותה החלטת ממשלה יחזירו את השלמת המתקנים

אליהו לנקין:  לא מזמן אילת זכתה בקול קורא להקמת ארנה של כ-4,000 מקומות

אליהו לנקין:  התקציב שלנו הוא 35,000,000 ₪, אבל באילת זה יעלה 110,000,000-120,000,000 ₪

אליהו לנקין:  יש פערים עצומים

אליהו לנקין:  אנחנו לא אומרים שהמדינה תביא הכל; אנחנו יודעים גם לתת, אבל זה ברור שאנחנו לא יודעים לסגור פערים כאלה

אליהו לנקין:       צריך להגדיר את אילת כעיר ספורט בינלאומית, ולהעניק לה את אותם תמריצים והטבות כדי למשוך אירועי ספורט; לא לעיר עצמה, אלא לאירוע עצמו

אליהו לנקין:  יש כללים לגבי איך עוזרים לאליפויות עולם, וחשוב שזה יהיה כלול באותה החלטה

סימון דוידסון: הנושא של התבחינים שאתה ציינת הוא לגבי ניהול האליפות עצמה, ולא לבניית מתקנים

סימון דוידסון:  אלה שני דברים שונים

סימון דוידסון:  לכן הדרישה שלכם צריכה להיות, חד משמעית, עזרה כספית בהשלמת בניית המתקנים

אליהו לנקין: לחלוטין

אליהו לנקין:  צריך להשלים את המתקנים בקריית הספורט הזו

אליהו לנקין:  בסוף צריכים להיות גם מגרשי טניס, וגם - - -      

סימון דוידסון: בריכת שחייה, ארנה ומגרשי כדורגל

אליהו לנקין: מגרשי כדורגל כבר יש

סימון דוידסון: גם המגרש עצמו, של ה-2,000 מקומות? גם הוא בנוי כבר?     

אליהו לנקין: הוא בנוי, אבל עוד לא השלמנו את היציעים

סימון דוידסון: יציגו את הפרויקט?     

אליהו לנקין: כן

סימון דוידסון: חבר הכנסת איזנקוט, גדלת באילת, נכון?     

גדי איזנקוט: בוקר טוב

גדי איזנקוט:  אני גדלתי באילת מגיל שנה

גדי איזנקוט:  יש בוגרת מפוארת נוספת שסיימה באותו בית הספר, והיא נשיאת בית המשפט העליון, אסתר חיות

גדי איזנקוט:  אפרופו ישראל הראשונה והשנייה, אני שמח לראות שלכולנו יש אינטרס משותף ויש את המחבר והמאחד

גדי איזנקוט:       לצד חצי הכוס המלאה שרואים באילת, יש את חצי הכוס הריקה: צריך לדחוף קדימה ולראות שההשקעה היא בעתיד

גדי איזנקוט:  אני יכול להעיד, מעניין משפחתי, שהצעירים גדלים במערכת חינוך טובה, אבל לאחר מכן כשהם מחפשים תעסוקה – הם נאלצים לעזוב את העיר ולעבור למרכז הארץ

גדי איזנקוט:  בזה צריך לטפל

גדי איזנקוט:  תודה לכם

סימון דוידסון: אני אגיד ואחזק, ואתן לכם דוגמה: בשלושת הימים האחרונים השתתפו אלפי נערות, נערים וילדים בפרויקט של "אליפות הילד", של כל הענפים הלא אולימפיים, כמו קרטה, ג'וג'יטסו וגלגיליות

סימון דוידסון:  גם הספורטיאדה היא האירוע השלישי בגודלו בעולם: עשרת אלפים ספורטאים שמגיעים למשך ארבעה ימים למקום אחד: לאילת

סימון דוידסון:  אני ניהלתי שם אליפות עולם במים פתוחים, והגיעו מכל העולם לעשות עשרה קילומטר מים פתוחים; בכל שנה עושים את זה

סימון דוידסון:       כשאתה מנהל אירועים כאלה ומבין את המשמעות של הספורט, אתה יודע מה קורה מאחורי הקלעים: אתה שומע את המאמנים, את מנהלי המשלחות ואת אנשי התיירות שמגיעים יחד איתם, וזה מתפרש בכל העולם

סימון דוידסון:  כשאתה נוסע למשחקים האולימפיים – מדברים על העיר אילת

סימון דוידסון:  כשהפרויקט הזה יושלם, יגיעו אליכם עשרות אלפי ספורטאים למחנות אימונים, כי כשחם באילת – הם קופאים בקור באירופה ומחפשים את המקום הזה

סימון דוידסון:  כשתהיה הבריכה, משחקי הכדורגל והאולם, יגיעו לפה אלפי ספורטאים

סימון דוידסון:  לכן, המשמעות היא אירועים, מחנות אימונים וכמובן – שיווק תיירותי לעיר הזו

סימון דוידסון:      אני אדחוף את הדבר הזה בכל כולי

סימון דוידסון:  אני נועל את הישיבה

שלום דנינו: תודה רבה